Jólafrí
2024-12-21 - 2025-01-06
Jólafrí Tónlistarskóla Árnesinga stendur frá 21.12.2024 til 6.1.2025.
– mánud. 6. janúar 2025 er frí vegna starfsdags kennara,
– þriðjud. 7. janúar 2025 hefst kennsla á ný samkvæmt stundaskrá.

Foreldraheimsóknavika
2025-01-13 - 2025-01-17
Foreldraheimsóknavikan 13. – 17. janúar
Í þessum formlegu heimsóknartímum er farið yfir miðsvetrarmatið, sem er núna aðgengilegt í SpeedAdmin. Þá er líka horft fram á veginn og markmið vorannar skoðuð. Hvaða tónleikahald er framundan, er stefnt á próf eða ekki (kennari metur hvenær nemandi er tilbúinn til að taka næsta stig), hvað gengur vel og hvað verið er að vinna með þessa stundina.
* Auk þess að mæta í þessa formlegu heimsóknartíma eru foreldrar alltaf velkomnir í tíma og þurfa ekki að gera boð á undan sér.

Vetrarfrí
2025-02-17 - 2025-02-21
Vetrarfrí Tónlistarskóla Árnesinga verður vikuna 17. – 21. febrúar 2025.
17. og 18. febrúar falla að vetrarfríi stærstu grunnskóla sýslunnar, en 19. – 21. febrúar falla undir styttingu vinnutíma tónlistarskólakennara.

Öskudagur 5. mars - frí
2025-03-05
Á öskudag, miðvikud. 5. mars er engin kennsla, en kennarar sitja fundi og námskeið.

Miðdeildartónleikar í Stekkjaskóla
2025-03-19 18:30 - 19:30 (Atlantic/Reykjavik)
Miðdeildartónleikar Tónlistarskóla Árnesinga verða haldnir miðvikudaginn 19. mars kl. 18:30 í hátíðarsal Stekkjaskóla á Selfossi.
Dagskrá er fjölbreytt að vanda og koma nemendur fram á hin ýmsu hljóðfæri.
Flytjendur hafa allir lokið grunnprófi (3. stigi) á sitt hljóðfæri og alltaf gaman að fylgjast með þessum þróttmikla hópi.

Aðgangur er ókeypis – Verið öll hjartanlega velkomin!

Framhaldsdeildartónleikar Eyravegi 9, Selfossi
2025-03-20 18:00 - 19:00
Framhaldsdeildartónleikar Tónlistarskóla Árnesinga verða haldnir fimmtudaginn 20. mars kl. 18:00 í sal skólans Eyravegi 9 á Selfossi.
Flytjendur hafa allir lokið miðprófi (5. stigi) á sitt hljóðfæri og sumir að stefna á framhaldspróf (7. stig) í vor.
Dagskrá er fjölbreytt og gaman að fylgjast með leikni nemendanna þegar hér er komið í námi.

Aðgangur er ókeypis – Verið öll hjartanlega velkomin!

Prófadagar 31. mars - 2. apríl. Kennsla fellur niður
2025-03-31 - 2025-04-02
Prófadagar verða 31. mars – 2. apríl.
Á prófadögum fellur kennsla niður, en kennarar eru á ferð og flugi að fylgja nemendum í próf og að dæma próf.
Ekki taka allir nemendur próf á prófadögum, heldur meta kennarar hvenær nemendur eru tilbúnir að þreyta næsta stigs- eða áfangapróf.

Nánari upplýsingar um námsmat í Tónlistarskóla Árnesinga má finna hér: Námsmat — Tónlistarskóli Árnesinga

Vortónleikar blásarasveitanna 4. apríl í Stekkjaskóla (á jarðhæð í suðurenda)
2025-04-04 16:30 - 17:30
Vortónleikar blásarasveitanna 4. apríl kl. 16:30 á jarðhæð í suðurenda Stekkjaskóla.
Blásarasveitir skólans á Selfossi og í Þorlákshöfn leiða saman hesta sína með sameiginlegum æfingadegi (og pizzum :), sem endar með vortónleikum.
Aðgangur er ókeypis og allir hjartanlega velkomnir 😊

Píanó-hringekjutónleikar með fjór- og sexhentum lögum 7. apríl
2025-04-07 18:30 - 19:30
Píanó-hringekjutónleikar 7. apríl kl. 18:30 í sal skólans Eyravegi 9, Selfossi.
Á tónleikunum leika píanónemendur fjórhent og sexhent lög á píanó og skiptast á um að leika á flygil og píanó.
Aðgangur að tónleikunum er ókeypis.
Verið öll hjartanlega velkomin!

Páskafrí
2025-04-12 - 2025-04-21
Páskafrí 12. – 21. apríl. Öll kennsla fellur niður þessa daga.

Sumardagurinn fyrsti 24. apríl- frí
2025-04-24
Sumardagurinn fyrsti 24. apríl– frí.

"Burtu með fordóma" - Fjölskyldutónleikar 1. maí í íþróttahúsi Vallaskóla
2025-05-01 15:00 - 17:00
Þann 1. maí kl. 15:00 verða haldnir tónleikar í íþróttahúsi Vallaskóla sem bera heitið „Burtu með fordóma“.
Tónleikarnir eru samstarfsverkefni Sinfóníuhljómsveitar Suðurlands, Tónlistarskóla Árnesinga, allra leikskóla í Sveitarfélaginu Árborg og Menningar- og upplýsingadeildar Árborgar. Tvíeykið Gunni og Felix sér um að tengja atriðin saman og syngja, en stjórnandi tónleikanna er Guðmundur Óli Gunnarsson.
Miðaverð er 500 kr. fyrir 12 ára og yngri / 2.500 fyrir fullorðna – sjá hér: Burtu með fordóma | Tix

Upplýsingar um tónleikana af Tix-vefnum:
Sinfóníuhljómsveit Suðurlands efnir til fjölskyldutónleika undir yfirskriftinni Burtu með fordóma. Efnisskráin er eins og nafnið gefur til kynna tileinkuð vináttu og samkennd, umburðarlyndi og ást. Tónleikarnir verða í Vallaskóla á Selfossi þann 1. maí og hefjast klukkan 15:00.
Hljómsveitin verður skipuð yfir 100 hljóðfæraleikurum sem margir hverjir eru nemendur í Tónlistarskóla Árnesinga. Þaðan kemur líka sönghópur nemenda sem kallast Söngfuglar og síðast en ekki síst munu elstu nemendur í leikskólum Árborgar koma fram með hljómsveitinni, auk þess að vera ráðgefandi í baráttunni gegn fordómum.
Felix Bergsson og Gunnar Helgason leiða sönginn og eru jafnframt kynnar á tónleikunum.
Konsertmeistari Greta Guðnadóttir.
Hljómsveitarstjóri og listrænn stjórnandi tónleikanna Guðmundur Óli Gunnarsson.

Glæsilegir píanótónleikar 2. maí - gestir í sal skólans, Eyravegi 9 Selfossi
2025-05-02 17:00 - 18:30
Föstudaginn 2. maí kl. 17:00 fáum við góða gesti, þegar tveir ungir og framúrskarandi píanóleikarar halda tónleika í salnum okkar við Eyraveg 9 á Selfossi.
Aðgangur að tónleikunum er ókeypis og öllum opinn!

Píanóleikararnir hafa báðir unnið til verðlauna í fjölmörgum alþjóðlegum keppnum og
má þar nefna Casagrande, Clara Haskil, Ettlingen, Young Concert Artists, Verbier,
Dublin, Israeli Radio & Jerusalem Symphony Young Artist Competition og Viotti
International Piano Competition.

Aristo Sham mun enn fremur taka þátt í Van Cliburn píanókeppninni á þessu ári.
Um hann hafa gagnrýnendur sagt: „a pianist whose playing combines clarity, elegance
and abundant technique (New York Times) og „a young artist with boundless potential
who can already hold his own with the best“ (Washington Post). Aristo Sham kom fram í
heimildarmyndinni „The World´s Greatest Musical Prodigies“ sýnd á Channel 4 í
Bretlandi.

Tom Borrow var valinn BBC New Generation Artist 2021, kom fram á Proms
Royal Albert Hall 2022 , hlaut Terence Judd-Hallé Orchestra Award 2023 og er nú Artistin-
Residence hjá Sao Paulo Symphony Orchestra og mun flytja alla píanókonserta
Beethovens. Gramophone Magazine skrifaði um Tom „One To Watch whose playing
shows individuality and elegance.“
https://www.aristosham.net/
https://www.tomborrow.com/

Sönghópur Tónlistarskóla Árnesinga með Sinfóníuhljómsveit Íslands 2. maí í íþróttahúsi FSu, Iðu
2025-05-02 19:00 - 21:00
Sönghópur Tónlistarskóla Árnesinga tekur þátt í tónleikum Sinfóníuhljómsveitar Íslands, sem haldnir verða föstudaginn 2. maí kl. 19:00 í íþróttahúsi FSu, Iðu.
Aðgangur er ókeypis og öllum opinn!

Efnisskrá
Giuseppe Verdi: Luisa Miller, forleikur
Giuseppe Verdi: Di Provenza úr La Traviata
Atli Heimir Sveinsson: Kvæðið um fuglana
Sigvaldi Kaldalóns: Ave María
Richard Wagner: Aría Wolframs úr Tannhäuser
Gioachino Rossini: Largo al factotum úr Rakaranum í Sevilla
Ludwig van Beethoven: Sinfónía nr. 5 í c-moll, Örlagasinfónían

Hljómsveitarstjóri: Eva Ollikainen

Einsöngvari: Jóhann Kristinsson

Kórar
Jórukórinn
Karlakór Hveragerðis
Kirkjukór Selfosskirkju
Sunnlenskar raddir
Söngsveit Hveragerðis og Sönghópur Tónlistarskóla Árnesinga
Kirkjukór Hveragerðis- og Kotstrandarsóknar

Smiðjuvika 12. - 16. maí
2025-05-12 - 2025-05-16
Vikuna 12. – 16. maí stokkum við upp alla hefðbundna kennslu.
Í stað hefðbundinna kennslustunda sækja nemendur smiðjur/námskeið sem kennarar skólans sjá um.
Miðað er við að nemendur sæki eina til tvær smiðjur. (Nemendur í hálfu námi sæki a.m.k. 1 klst. smiðju og nemendur í heilu námi 2 klst. smiðju).

Í pósti til nemenda/foreldra 7.5.2025 er smiðjudagatal fyrir vikuna 12. – 16. maí.
Í dagatalinu má sjá hvaða smiðjur eru í boði á hverjum kennslustað og hvenær þær eru.
ATH. að kennarar sjá um að skrá í smiðjurnar.
Góða skemmtun í smiðjuvikunni 😊

Söng-framhaldsprófstónleikar Karolinu í Selfosskirkju 12. maí
2025-05-12 18:00 - 19:00
Karolina Konieczna lýkur söngnámi við Tónlistarskóla Árnesinga með framhaldsprófstónleikum í Selfosskirkju mánud. 12. maí kl. 18:00.
Með Karolinu koma fram Ester Ólafsdóttir sem leikur á píanó og sönghópur Tónlistarskóla Árnesinga undir stjórn Margrétar S. Stefánsdóttur.
Fjölbreytt og skemmtileg söngdagskrá með íslenskum og erlendum lögum.
Aðgangur er ókeypis og öllum opinn!

Blokkflautu-framhaldsprófstónleikar Sylvíu í Hveragerðiskirkju 13. maí
2025-05-13 18:00 - 19:00
Sylvía Rossel lýkur blokkflautunámi við Tónlistarskóla Árnesinga með framhaldsprófstónleikum í Hveragerðiskirkju þriðjud. 13. maí kl. 18:00.
Með Sylvíu koma fram Guðjón Halldór Óskarsson sem leikur á sembal; og Blokkflautusveitir Tónlistarskóla Árnesinga undir stjórn Kristínar Jóhönnu Dudziak Glúmsdóttur og Helgu Sighvatsdóttur.
Fjölbreytt og skemmtileg dagskrá með tónlist allt frá endurreinsnartímanum til dagsins í dag, íslensk og erlend.
Aðgangur er ókeypis og öllum opinn!

Barokktónleikar söngdeildar í Selfosskirkju 15. maí
2025-05-15 17:00 - 18:00
Söngdeild Tónlistarskóla Árnesinga heldur barokktónleika í Selfosskirkju fimmtud. 15. maí kl. 17:00.
Flutt verður tónlist frá barokktímabilinu (1600-1750), en flytjendur eru söngnemendur undir stjórn Margrétar S. Stefánsdóttur og Eyjólfs Eyjólfssonar. Ester Ólafsdóttir leikur með á sembal og Uelle Hahndorf á selló.
Aðgangur er ókeypis og öllum opinn!

Skólaslit 19. - 23. maí - nánar hér
2025-05-19 - 2025-05-23
Skólaslit verða á kennslustöðum sem hér segir:
19.5.2025 Mánudagur 16:00 FLÚ í Félagsheimili Hrunamanna
19.5.2025 Mánudagur 18:30 ÞOR í Þorlákskirkju
20.5.2025 Þriðjudagur 16:00 FLÓ í Þjórsárveri
20.5.2025 Þriðjudagur 16:30 REY í Aratungu
20.5.2025 Þriðjudagur 18:00 LAU/KER í Skálholtskirkju
21.5.2025 Miðvikudagur 18:00 HVE í Hveragerðiskirkju
22.5.2025 Fimmtudagur 15:30 ÞJÓ í Árnesi
22.5.2025 Fimmtudagur 17:30 STO/EYR í BES Stokkseyri
23.5.2025 Föstudagur 17:00 SEL í Selfosskirkju

Hver skólaslit eru um 1 klst. löng. Flutt eru tónlistaratriði og nemendur sem ljúka stigs- eða áfangaprófum fá skírteini afhent.
Skólaslit kennslustaða eru með ýmsu móti.
Á minni kennslustöðunum eru skólaslit jafnframt vortónleikar nemendanna og koma nær allir nemendur fram.
Í Hveragerði og Þorlákshöfn fá kennarar úthlutað ákveðnum mínútufjölda m.v. fjölda nemenda og
á Selfossi koma aðallega fram hljómsveitir og samspilshópar.
Aðgangur er ókeypis og öllum opinn!

Píanókennara vantar í 50% starf - umsóknarfrestur til 27. júní
2025-06-13 - 2025-06-27
Píanókennari og meðleikari 50% starf + afleysingar | Tónlistarskóli Árnesinga
Tónlistarskóli Árnesinga óskar eftir að ráða til starfa píanókennara frá 1. ágúst 2025.
Menntunar- og hæfniskröfur:

Tónlistarkennaramenntun og/eða kennslureynsla
Færni í meðleik æskileg
Virðing og lipurð í mannlegum samskiptum
Frumkvæði í starfi og faglegur metnaður
Sjálfstæði og skipulögð vinnubrögð
Hreint sakavottorð

Kennt er samkvæmt Aðalnámskrá tónlistarskóla.
Launakjör skv. kjarasamningum FT og FÍH við Samband íslenskra sveitarfélaga.

Nánari upplýsingar veitir Helga Sighvatsdóttir skólastjóri.
Síma 861-9687, póstfang: helga@tonar.is.

Umsóknarfrestur er til 27. júní 2025.
Með umsókn fylgi upplýsingar um menntun og fyrri störf.

Tónlistarskóli Árnesinga er einn af stærstu tónlistarskólum landsins með starfsemi á 12 kennslustöðum í Árnessýslu. Fjöldi nemenda er um 500 og um 40 kennarar starfa við skólann.

Umsókn um skólavist - upplýsingar
2025-06-20 - 2025-08-20
Í dreifibréfinu hér fyrir neðan (krækjunni) er að finna ýmsar upplýsingar sem gagnast þeim sem hafa áhuga á að sækja um skólavist fyrir næsta vetur:
Dreifibréf 2025

Gott að sækja um sem fyrst til að tryggja sér pláss 🙂

Kennsla hefst 27. ágúst - einkatímar
2025-08-27
Einkatímar hefjast samkvæmt stundaskrá miðvikud. 27. ágúst.

Hóptímar hefjast 3. september
2025-09-03
Hóptímar (tónfræði, hljómsveitir og samspil) og undirleikstímar hefjast frá og með miðvikud. 3. september.

Foreldraheimsóknavika
2025-09-08 - 2025-09-12
Foreldraheimsóknavika verður dagana 8. – 12. september.
Gott samband foreldra og kennara getur skipt sköpum um námsframvindu. Við hvetjum því forráðamenn eindregið til að mæta í tíma með barni sínu, og ræða við kennara um verkefni og markmið vetrarins. – Foreldrar eru að auki velkomnir í kennslustund hvenær sem er.

Tónlistarskólakennaraþing 10. október – kennsla fellur niður
2025-10-10
Tónlistarskólakennaraþing 10. október – kennsla fellur niður.
10. október sækja kennarar Tónlistarskóla Árnesinga kennaraþing í Keflavík, ásamt tónlistarkennurum af Suðurlandi og Suðurnesjum.
Engin hefðbundin kennsla verður þennan dag.

Haustfrí 23. – 28. október – kennsla fellur niður
2025-10-23 - 2025-10-28
Haustfrí 23. – 28. október – kennsla fellur niður.
Ath. að 23. – 24. október eru eins og frídagar í grunnskólunum og FSu.

og 28. október eru frídagar vegna styttingar vinnuviku tónlistarskólakennara.

Afmælis-hátíðartónleikar 15. nóv. Íþróttahúsinu Laugarvatni
2025-11-15 14:00 - 15:30
Afmælis-hátíðartónleikar 15. nóvember kl. 14:00 í íþróttahúsinu á Laugarvatni.
Tónlistarskóli Árnesinga var settur í fyrsta sinn í október árið 1955 og fagnar því 70 ára afmæli í haust.
Í tilefni af afmælinu verða haldnir hátíðartónleikar þann 15. nóvember á Laugarvatni. Á tónleikunum leiða saman hesta sína nemendur úr öllum hljóðfæra- og söngdeildum skólans auk þess sem leikskólabörnum úr Uppsveitum og Flóa hefur verið boðin þátttaka. Nær allar hljómsveitir og samspilshópar skólans taka þátt í ævintýrinu og það má því reikna með að flytjendur verði um 150 talsins.
Í verkefnavali er horft til tónskálda, útsetjara og hljómsveita úr Árnessýslu, auk þess sem tónbókmenntir hljóðfæranna fá að njóta sín.
Við hlökkum til að taka á móti gestum okkar og vonumst til að sjá sem flesta.
Aðgangur að tónleikunum er ókeypis.
Verið öll hjartanlega velkomin!

Hausttónleikar
2025-11-24 - 2025-11-29
Hausttónleikar
Vikuna 24. – 29. nóvember verða haldnir hausttónleikar hvers kennara, þar sem afrakstur haustannar fær notið sín, áður en jólalögin taka við.
Allar nánari upplýsingar um stund og stað fáið nemendur hjá sínum kennara.

Jólaspilamennska í desember
2025-12-01 - 2025-12-19
Jólaspilamennska. 18. og 19. desember er kennsla óhefðbundin. Í stað kennslu þessa daga, fara kennarar með nemendur (eftir því sem við verður komið) út í samfélagið að leika jólalög og aðra fallega tónlist fyrir samborgarana. Sú spilamennska fer oft fram á öðrum dögum í desember, eða allt eftir því hvenær hægt er að heimsækja t.d. hjúkrunarheimili, leikskóla, verslanir, viðburði og annað sem óskað hefur verið eftir. Þá taka margir nemendur og kennarar tónlistarskólans virkan þátt í Litlu-jólum grunnskólanna þessa daga og leika undir dansi í kringum jólatré.

Jólafrí
2025-12-20 - 2026-01-05
Jólafrí Tónlistarskóla Árnesinga stendur frá 20.12.2025 til 5.1.2026.
– mánud. 5. janúar 2026 er frí vegna starfsdags kennara,
– þriðjud. 6. janúar 2026 hefst kennsla á ný samkvæmt stundaskrá.
